google/wiki40b huggingface dataset:
Tiranozauras

Išvaizda

Šio plėšrūno aukštis siekė apie 6 metrus, ilgis – apie 15 metrų. Turėjo didelius stiprius žandikaulius ir aštrius dantis plėšyti mėsai. Tiranozauro sukandimas prilygo trims tonoms arba vidutinio dramblio svoriui. Užpakalinės kojos buvo stambios ir stiprios, o priekinės pernelyg mažos, kad būtų tinkamos vaikščioti. Jomis turbūt, kaip ir dantimis, buvo plėšomas maistas. Veikiausiai šis dinozauras svėrė apie 6-8 tonas, negalėjo viršyti 40 km/h greičio ir užtrukdavo keletą sekundžių, norėdamas pasisukti 45 laipsnių kampu.

Gyvenimo būdas

Kol kas daugiau teorijų nei patvirtintų faktų. Naujausiais skaičiavimais apie tiranozauro dydį, daugelis mokslininkų mano, kad pastarasis dėl savo masės turėjo misti kitų dinozaurų nužudytais padarais. Savo dydžiu išgąsdinęs kitą dinozaurą, tiranozauras iš jo atimdavo sumedžiotą grobį. Manoma, kad taip pat galėjo ėsti dvėselieną. Tiranozaurai yra laikomi vienais didžiausių grobuonių, kada nors gyvenusių Žemėje.
Teisinis projektų valdymas

Teisinis projektų valdymas pritaiko tradicinius projektų valdymo principus teisinių paslaugų pirkimui ir valdymui, siekiant sukurti visaapimantį valdymo metodą, paskaičiuotą taip, kad patenkintų bei viršytų kliento lūkesčius savo teisininko atžvilgiu. Šie lūkesčiai paprastai apima kaštų kontrolę, terminų laikymąsi, rizikų valdymą ir blaivaus proto išlaikymą .
Sąvoka „teisinis projektų valdymas“ (angl. Legal project management) pirmą kartą buvo apibrėžta JAV 2009-aisiais metais, . Nustatyta, kad projektų valdymo standartų naudojimas atskiria teisinį projektų valdymą nuo tradicinio „bylų valdymo“ (angl. Legal case management) požiūrio .
SodaStream

SodaStream – gazavimo sistemos prekinis vardas, kuris buvo sugalvotas Guy Gilbey 1903 metais. Tik vėlesniais metais atsirado sirupai, suteikiantys gazuotam gėrimui mėgstamą skonį. Tai tapo ypač populiaru 1970 ir 1980, kai buvo daugelis prekinių ženklų siūlančių sirupus. 1988 metais viena iš sirupų kompanijų susijungė su Soda-Club. Tais metais kompanija visą dėmesį sutelkė sveikesniems gėrimams kurti.
Lietuvoje SodaStream aparatais pradėta prekiauti tik 2008 m. gegužės mėnesį, tuo tarpu pasaulyje SodaStream populiarus tapo jau ankstesniais metais.

Įmonė

Iš pradžių įmonė buvo valdoma jos įkūrėjo W & A Gilbey, Ltd.
1986 m. po didelių permainų, SodaStream valdymas perleistas Cadburry Shweppes kompanijai. Pirmasis sodos (gaiviojo gėrimo)gaminimo įrenginys pagamintas 1955 metais. Pirmasis gaminys parduotas Anglijoje, tačiau vėlesniais metais jais imta prekiauti Vokietijoje, Australijoje, Naujojoje Zelandijoje. Bendrovės "Soda-Club Group" produkciją naudoja 75 % namuose gazuotus gėrimus gaminančių europiečių. Šiuo metu SodaStream prekiaujama 23 valstybėse beveik visuose žemynuose  .Į Lietuvą SodaStream įrenginiai importuojami iš Izraelio, Aškelono miesto.

Produktas

SodaStream komplektas susideda iš: SodaStream įrenginio, anglies dioksido cilindro ir slėgiui atsparaus daugkartinio naudojimo 1litro talpos PET butelio.
SodaStream yra priemonė, galinti įpurkšti anglies dioksido (angliarūgštės) į vandenį ir paversti jį gazuotu. Spaudžiant įrenginio viršuje esantį mygtuką, į vandenį įpurškiama angliarūgštė. Angliarūgštės cilindro užtenka 50-60 litrų gazuotam gėrimui pagaminti, o jam pasibaigus galima jį pakeisti papildytu, už nedidelį mokestį, įgaliotose SodaStream prekių parduotuvėse. Norint suteikti gėrimui skonį, šiuo metu Lietuvoje siūlomas 10-ies skonių sirupų pasirinkimas: Cola, Cola light, Tonic, Orange, Lemon Lime, Ping Grapefruit, Apple, Cranberry blackcurrant, X-tream, Ginger Ale. Vieno sirupo 500ml buteliuko užtenka 12-ai litrų gėrimo pagaminti, taip gaunamas gaivus ir šviežias skonis. SodaStream galima panaudoti tiek namuose, tiek biure ar gamtoje - jam nereikia nei elektros srovės, nei baterijų. Gėrimas paruošiamas 1l talpos PET butelyje. Naudojant SodaStream saugoma gamta, nes neišmetami tušti plastmasiniai buteliai, o naudojamas tas pats butelis.
Šlamų ąžuolas

Šlamų ąžuolas – išskirtinio amžiaus ąžuolas, augantis Pasvalio rajone, Pasvalio apylinkių seniūnijoje, Šlamų kaime.
Ąžuolas stūkso prie gatvės tarp dviejų sodybinių namų, netoli Svalios upės dešiniojo kranto, apie 0,35 km į dešinę nuo magistralės  A10  Panevėžys–Pasvalys–Bauskė . Informaciniu ženklu nepažymėtas. Paskelbtas savivaldybės saugomu botaniniu gamtos paveldo objektu 1990 m.
Sorbai

Kilmė

Pagal vieną iš hipotezių, V a. serbų ir sorbų bendri protėviai atsiskyrė nuo kitų slavų, o po to pasidalijo į dvi dalis. Viena dalis, baltieji serbai, vedami vadinamojo Nežinomojo kunigaikščio, per Karpatus atkeliavo į Balkanus, kur tapo dabartiniais serbais. Antroji dalis apsigyveno Elbės vidurupyje ir tapo sorbais. Bizantijos imperatoriaus Konstantino VII Purpurinio veikale De Administrando Imperio aprašyta, kad Nežinomojo kunigaikščio brolis su dalimi serbų liko krašte, kuris dabar vadinasi Lužica.

Kita hipotezė teigia, kad etnonimai serbai ir sorbai atsirado nepriklausomai.
Marijonas Baranauskas

Biografija

Mokėsi Prienuose, Išlauže, Vilniuje, 1959–1965 m. Vilniaus universitete studijavo žurnalistiką.
1957–1970 m. ir 1976–1986 m. Eltos, 1970–1976 m. ir 1986–1995 m. TSRS spaudos agentūros „Novosti“ (Naujienos; nuo 1993 m. Rusijos informacijos agentūra „Novosti“) Lietuvos skyriaus fotožurnalistas. Per daugelį žurnalistinio darbo metų agentūrose ELTA ir APN aplankė beveik visus Lietuvos kampelius, pabuvojo 44 pasaulio šalyse.

Kūryba

Nuo 1959 m. dalyvavo parodose. Fotografijos daugiausia reportažinės.  Dalyvavo 432 respublikinėse ir tarptautinėse fotoparodose, įvairiuose konkursuose, apdovanotas apie 200 medalių, diplomų, specialių prizų. Aukso medaliais apdovanotas Vokietijoje, Lenkijoje, Estijoje. Surengė 34 autorines fotoparodas įvairia tematika Lietuvoje ir užsienyje (Bulgarija, Danija, Kuba, Lenkija, Vokietija, Azerbaidžanas, Rusija, Latvija).
Deloitte

Deloitte Touche Tohmatsu Limited (DTTL)

„Deloitte” yra vadinamos „Deloitte Touche Tohmatsu Limited“ (DTTL), Jungtinės Karalystės ribotos atsakomybės bendrovė, ir grupei priklausančios bendrovės narės, kurių kiekviena yra atskiras ir nepriklausomas juridinis asmuo. Kiekviena įmonė narė teikia paslaugas tam tikroje geografinėje zonoje ir yra teisinių santykių reguliavimo objektas šalyje ar šalyse, kuriose veikia. „DTTL“ padeda koordinuoti įmonių narių veiksmus, bet pati savaime paslaugų neteikia. „DTTL“ ir įmonės narės yra atskiri ir nepriklausomi juridiniai asmenys, kurie negali būti kitų juridinių asmenų dalys. Kaip asociacija nei „DTTL“, nei jos narės neatsako viena už kitos veiksmus ar neveikimą. Kiekviena „DTTL“ įmonės narės struktūra gali būti skirtinga, priklausomai nuo vietinių teisės aktų, papročių ar kitų veiksnių, leidžiančių užtikrinti profesinių paslaugų teikimą per pavaldžias bendroves ar filialus jų veiklos zonoje.

UAB „Deloitte Lietuva“

Lietuvoje paslaugas teikia UAB „Deloitte Lietuva“ (trumpai vadinama tiesiog „Deloitte Lietuva“), „Deloitte Central Europe Holdings Limited“ padalinys. „Deloitte Lietuva“ yra viena iš šalyje pirmaujančių organizacijų, teikiančių profesines audito, mokesčių ir teisės, finansų konsultacijų, verslo konsultacijų ir rizikos valdymo paslaugas. Lietuvoje paslaugas teikia daugiau kaip 60 šalies ir užsienio specialistų.
Palenkės vaivadija (1793)

Istorija

Vaivadija buvo įkurta 1793 m. lapkričio 23 d. Gardino seimo nutarimu iš dalies buvusios Palenkės vaivadijos ribose. Lenkijos Karalystės Seime vaivadija turėjo savo atstovus: vaivadą ir kaštelioną bei šešis atstovus renkamus ketveriems metams (po du iš visų trijų apskričių). Po III Abiejų Tautų Respublikos padalijimo vakarinės vaivadijos žemės atiteko Prūsijos karalystės, Naujosios Rytų Prūsijos Balstogės departamentui ir maža dalis rytinių žemių Rusijos imperijos Slanimo gubernijai.
Juodupėnai

Etimilogija

Kaimo pavadinimas kilo iš upėvardžio Juodupis. Vietovardis rašytiniuose šaltiniuose rašomas lenk. Iudupiany, Judupiany, rus. Юдопяны, Юодупенай, vok. Judopjany, liet. Juodupėnai, žem. Joudopienā.

Aplinkinės gyvenvietės

Narmantai – 4 km
JakštaičiaiPalšiai – 2 kmŠaučikiai – 3 kmDirgalis – 5 kmErlėnai – 3 kmGRŪŠLAUKĖ – 7 kmKirkšiai
Leliūnai – 3 kmAlkas
SALANTAI – 4 km
Jonas Nagurskis

Giminė

Kilęs iš Žemaitijos bajorų, Lietuvos Didžiosios Kunigaikštystės politinių ir visuomenės veikėjų Nagurskių giminės. Tėvas Jokūbas Ignotas Nagurskis, motina Upytės apskrities seniūno duktė Mariana Puzinaitė. Brolis Kajetonas Nagurskis.

Veikla

1775–1780 m. mokėsi Vilniaus universitete. 1782 m., 1783 m. 1790 m., 1791 m. Lietuvos Didžiosios Kunigaikštystės pasiuntinys Abiejų Tautų Respublikos seimuose. Nuo 1791 m. kavalerijos rotmistras. Nusižudė.
Tanhoa

Istorija

Tanhoa buvo visiškai sugriauta Vietnamo karo metu.
Renata Turauskienė

Biografija

1988 m. ir 2001 m. tapo Lietuvos moterų šachmatų čempionė, o 1989, 2002, 2003 metais - vicečempionė. 1992 m. Filipinuose dalyvavo Šachmatų olimpiadoje.
2003 m., kartu su Dagne Čiukšyte, Plovdive vykusiame penktajame Europos moterų komandiniame šachmatų čempionate, žaisdama už Lietuvos rinktinę prie 2-os lentos, užėmė komandinę penktą vietą.
Turboreanimacija

Grupės nariai

Pirmasis (1991-ujų) sąstatas – Kastytis Minkauskas (gitara, vokalas), Linas „Kriaučius“ Kriaučiūnas (būgnai, vokalas), Donatas Budrikas (bosinė gitara, vokalas). Grupės „TurboReanimacija“ sudėtis per gyvavimo metus dažnai kito, tačiau grupės nekintantį ideologinį ir kūrybinį pagrindą visada sudarė 2 muzikantai – Kastytis „Kastis“ Minkauskas ir Linas „Kriaučius“ Kriaučiūnas. Kriaučius (anksčiau grojęs būgnais) nuo 1995 m. pakeitė instrumentą ir grupėje pradėjo groti gitara, o mušamųjų partijos buvo pradėtos programuoti ritmo kompiuteriu Alesis SR-16. Taip grupė įgavo daugiau galimybių lanksčiau spręsti visada keblius repeticijų vietos klausimus, supaprastėjo įrašų procesas bei atsirado mažesnė priklausomybė nuo tam tikro būtino narių skaičiaus.
Skirtingais grupės gyvavimo etapais kolektyve grojo šie muzikantai: Donatas Budrikas (bosinė gitara), Klaidas „Akela“ (gitara), Artas „10-20“ (dziašimdzvidziašim) (bosinė gitara), Tomas „Verbaitis“ Verbaitis (bosinė gitara), Tomas „Maišas“ Grudė (bosinė gitara), Jurga Stundžinaitė (būgnai), Kristina „Paukštelis“ (būgnai).
Pigmaliono efektas

Pigmaliono efektas - taip socialinėje psichologijoje vadinama nuostatos įtaka socialiniam suvokimui. Nuostatos turi įtakos tiek suvokimo selektyvumui, tiek vertinimo pobūdžiui. Pigmaliono efektu vadinama išsipildanti pranašystė arba tiksliau tai, jog kažkas įvyksta, ko buvo tikimasi. Faktą, kad nuostatos turėjo įtakos suvokimui žmogus gali ir nuneigti, jo neįsisąmoninti. Pigmaliono efektas būtent tą ir įrodo.
Robert Rosenthal ir Lenore Jacobson jo esmę pagrindė tyrimu, 1968 metais. Lankydamiesi pradinėse mokyklose jie pasakydavo mokytojams, kad, testų duomenimis, tam tikri mokiniai yra potencialūs pirmūnai. Faktiškai jokių intelekto ar kitokių testų su mokiniais nebuvo atlikta, o mokinių pavardės buvo pasirinktos atsitiktinai. Bet mokytojams nenujaučiant eksperimentuotojai sukūrė palankią jų nuostatą kai kurių mokinių atžvilgiu. Pasąmoningai mokytojai iš „pažymėtų“ mokinių daugiau tikėjosi, labiau juos spaudė ir daugiau su jais dirbo. Rezultatas buvo toks, kokio ir tikėtasi. Eksperimentuotojams atvykus po metų, „pažymėtųjų“ vaikų pažangumas statistiškai reikšmingai skyrėsi nuo kitų vaikų pažangumo. Tai ir yra Pigmaliono efekto esmė.
Tačiau šis efektas turi ir kitą, bjauriąją pusę. Priskiriant žmogui neigiamas savybes ir viltis, ilgainiui jis ima taip elgtis, kad tas viltis pateisintų. Kritinis periodas yra tas, kai žmogus sutinka ir priima jam priskiriamas savybes.
Benediktas Tamoševičius

Biografija

1899 m. baigė Šiaulių gimnaziją, 1903 m. – Peterburgo universiteto Fizikos-matematikos skyrių ir, išlaikęs papildomus egzaminus, įstojo į Peterburgo elektrotechnikos instituto trečią kursą. Tačiau, 1905 m. pakviestas dirbti į Valstybės kontrolę, mokslus sustabdė, juos atnaujino 1907 m. ir 1908 m. institutą baigė pirmo laipsnio inžinieriumi elektriku.
Keletą mėnesių dirbo Peterburgo tramvajaus statyboje, vėliau perėjo į Peterburgo telefonų tinklo kanalizacijos statybą, nuo 1909 m. rugsėjo 1 d. Odesos pašto telegrafo apskrities Nikolajevo telefonų tinklo vyresnysis mechanikas, kurį laiką – Prekybos ir pramonės ministerijos elektros šviesos ir Nikolajevo prekybos uosto dirbtuvių vedėjas. Nuo 1913 m. sausio 1 d. Vyriausiosios Rusijos pašto ir telegrafo valdybos skyriaus vedėjas, komisijos telegrafo ir telefonų įrangai priimti fabrikuose ir dirbtuvėse narys, technikos kursų dėstytojas. Nuo 1915 m. spalio 1 d. „Siemens ir Halske“ telefono ir telegrafo aparatų gamyklos Naugarde vyresnysis inžinierius.
1918 m. lapkričio 16 d. atsisakęs darbo Rusijoje grįžo į Lietuvą. Nuo 1919 m. lapkričio 16 d. pirmasis Pašto, telegrafo ir telefono valdybos viršininkas, pradėjęs organizuoti Lietuvos pašto tinklą.  1922 m. vasario 22 d. – 1923 m. birželio 28 d. Aštuntame Ernesto Galvanausko ministrų kabinete Susisiekimo ministras.
Vytautas Masiulis

Biografija

1975 m. Panevėžio politechnikume baigė pramoninės ir civilinės statybos specialybę. 1975–1977 m. atliko privalomą karinę tarnybą. 1985 m. baigė Vilniaus inžinerinio statybos instituto statybos organizavimo ir ekonomikos specialybę, įgijo inžinieriaus ekonomisto kvalifikaciją.
1977–1987 m. Rokiškio rajono statybos organizacijoje darbų vykdytojas. 1987–1992 m. Rokiškio rajono Žiobiškio kolūkio vyriausiasis inžinierius statybininkas. 1992–1995 m. – uždarosios akcinės bendrovės „Arka“ pirmininkas. 1995–1999 m. – Rokiškio rajono savivaldybės meras. 1999–2004 m. – Lietuvos žemės ūkio banko (pasikeitus pavadinimui NORD/LB Lietuva) Rokiškio skyriaus valdytojas. Nuo 2004 m. – akcinės bendrovės „Suskystintos dujos“ Rokiškio dujų ūkio viršininkas.
Nuo 1988 m. įsijungė į Sąjūdžio veiklą, buvo renkamas į rajono Sąjūdžio tarybą. Vėliau buvo vienas iš trijų Tėvynės sąjungos (Lietuvos konservatorių) partijos skyriaus steigėjų rajone. 1999 m. Tėvynės liaudies partijos staigėjas. Organizavo Tėvynės liaudies partijos Rokiškio skyrių ir buvo išrinktas jo pirmininku. 2001–2003 m. – Dešiniųjų sąjungos narys, tarybos narys, Rokiškio skyriaus pirmininkas. 2003 m. Dešiniųjų sąjungai susijungus su Tėvynės sąjunga išrinktas Tėvynės sąjungos Priežiūros komiteto, tarybos nariu.
1991–1995 m. Rokiškio rajono savivaldybės tarybos deputatas, 1995–1997 ir 1997–1999 m. Rokiškio rajono savivaldybės tarybos narys. Turi dukteris – Vaidą ir Rimgailę, sūnų Darių.
Abstrakcionizmas

Istorija

Abstrakcionizmas atsirado apie 1910 m. beveik kartu Miunchene, Amsterdame ir Maskvoje. Ketvirtajame dešimtmetyje ši kryptis paplito Paryžiuje ir Niujorke, kur, gelbėdamiesi nuo fašizmo, emigravo daug Europos dailininkų.
Vienas iš Abstrakcionizmo pradininkų yra JAV išeivis iš Rusijos Vasilijus Kandinskis (1866 m.–1944 m.). Jis nepritampa nei prie impresionistų, nei prie P. Sezano, nei prie fovistų, nei prie ekspresionistų. 1910 m. pasirodė jo traktatas „Apie dvasingumą mene“. Tai pirmasis bandymas pagrįsti bedaiktį meną, kurio link abstraktėjančiais peizažais linksta dailininkas. Tais pačiais metais V. Kandinskas išdrįso eksponuoti savo pirmuosius spalvų muzikos bandymus, kurie davė pradžią tam, kas buvo pavadinta abstrakcionizmu. Jame pabrėžiamas psichologinis grynos spalvos poveikis (pvz., ryški raudona spalva gali mus veikti kaip trimito garsas).

Kritika

Žodis „abstrakcionizmas“ buvo daug kritikuojamas. Siūlyta vadinti menu be objektų (non – objective), menu be figūrų (non – figurative). Abstrakcionizmo koncepciją toliau plėtojo olandas Pitas Mondrianas (Piet Mondrian), lenkas Kazimiras Malevičius, amerikietis Džeksonas Polokas (Jackson Pollock).
Feliksas Jakubauskas

Biografija

1974–1976 m. Lietuvos dailės institute studijavo tekstilę, 1976–1980 m. – Budapešto taikomosios dailės akademijoje. 1981–1989 m. dirbo dailininku modeliuotoju individualaus drabužių siuvimo fabrike „Ramunė“ Vilniuje.
Podolės vaivadija

Istorija

Podolės vaivadija buvo sukurta 1434 m. iš čia egzistavusios Podolės kunigaikštystės, kuri savo ruožtu suformuota 1363 m., kuomet LDK prisijungė Podolės regioną. 1430 m. kunigaikštystę po karo su Švitrigaila prisijungė Lenkijos karalystė, kuri po trejų metų įvykdė administracinę reformą ir ją pavertė vaivadija. Kadangi LDK neatsisakė savo teisių į vaivadijos teritorijas, jos priklausomybė Lenkijai dar kartą buvo patvirtinta 1569 m. Liublino sutartimi. Ji priskirta administruoti Mažosios Lenkijos provincijai.
XVI a. vaivadijoje buvo 37 miestai, 1578 m. 650 kaimai. Vėliau kaimų skaičius mažėjo dėl nuolatinių krymo totorių antpuolių. 1672–1699 m. Podolę buvo užėmusi Osmanų imperija, kuri čia sukūrė Podolės ejaletą, labiausiai į šiaurę nutolusį savo imperijos administracinį vienetą. Tik 1699 m. Lenkijai pavyko susigrąžinti žemes ir atkurti vaivadiją.
Po Antrojo Abiejų Tautų Respublikos padalijimo Podolė atiteko Rusijos imperijai, kuri čia sukūrė Podolės guberniją.
Alikantė

Istorija

Čia savo gyvenvietes buvo įkūrę graikai ir romėnai. VIII a. maurai įkūrė miestą Benancantil kalno papėdėje. Šio kalno viršūnėje yra Šv. Barboros pilis, pastatyta XVI a.

Sportas

Mieste 1982 m. vyko XII pasaulio futbolo čempionatas. Žymiausis futbolo klubas – Hércules CF.
Akitos prefektūra

Geografija

Įsikūrusi šiaurinėje Honšiū dalyje, Akitos prefektūra turi pakrantę su Japonijos jūra vakaruose ir šiaurėje ribojasi su Aomorio prefektūra, rytuose – su Ivatės prefektūra, pietryčiuose – su Mijagio prefektūra ir pietuose – su Jamagatos prefektūra.
Akitos prefektūra yra stačiakampio formos, besitęsianti apie 181 km iš šiaurės į pietus ir 111 km iš vakarų į rytus. Ōu kalnai žymi rytinę prefektūros ribą, o aukštesnieji – Devos kalnai stovi ties prefektūros centru. Kaip ir kitoms šiaurinėms Japonijos zonoms, Akitos prefektūrai būdingos šaltos žiemos, ypatingai tiems taškams, kurie labiausiai nutolę nuo jūros.

Ekonomika

Kaip ir daugelyje Tōhoku regiono prefektūrų, Aomori prefektūroje tebedominuoja tradiciniai verslai, tokie kaip ūkininkavimas, miškininkystė ir žvejyba. Akita taip pat žymi sakės gaminimu.

Turizmas

Vieta prie Tazavos ežero, kuriai būdingos karštos versmės (onsen), pritraukia turistus iš visos Japonijos. Be to, čia vyksta daug sezoninių festivalių (macuri), kurie pateikia tradicinę arba kaimišką Japoniją. Kakunodatė yra ypatingai žavus senas miestas, garsėjantis puikiai išlaikytais samurajų namais. Aojagi namas seniau buvo Odano Naotakės, žmogaus, kuris išleido pirmą modernų japonišką anatomijos vadovą, rezidencija. Šis namas dabar – muziejus su medicininių iliustracijų galerija ir tradiciniais amatais.

Kai kurie faktai

Žymus Heian periodo waka poetas, Ono no Komačis teigė gimęs šioje prefektūroje, tačiau tiksli jo gimimo vieta yra iki šiol neaiški.
Ignotas Dembinskis

Biografija

Arnolfo Stepono ir Kunegundos Aksak sūnus. 1778 metais buvo Stanislovo Austo Poniiatovskio kamergeris, 1784 – medžiokliu, vėliau – Krokuvos vėliavininku. Pasiuntinys nuo Krokuvos vaivadijos į 1784 metų seimą. Buvo Ketverių metų seimo komisaru nuo Krokuvos pavieto.
Mečislovas Navickas

Mečislovas Navickas (1938 m. lapkričio 29 d. Kaune), choro dirigentas ir pedagogas.

Biografija

1948–1956 choro dirigavimo mokėsi Vilniaus dešimtmetėje muzikos mokykloje (dėst. A. Jozėnas). 1956–1961 choro dirigavimą studijavo Lietuvos valstybinėje konservatorijoje (vyr. dėst. P. Bekerio klasė).
Nuo 1961 Lietuvos liaudies meno rūmų dirigentas – konsultantas. 1962–1964 meno vadovas, 1964–1965 Muzikos skyriaus vedėjas.
Nuo 1965 Vilniaus kultūros mokyklos choro dirigavimo dėstytojas, 1965–1970 direktoriaus pavaduotojas mokymo reikalams, nuo 1979 dieninio skyriaus vedėjas, 1985–1991 mokyklos direktorius, nuo 1991 Vilniaus Juozo Tallat-Kelpšos konservatorijos Instrumentinio skyriaus vedėjas. Pedagogas išugdė būrį jaunųjų chorvedžių.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Kupiškio rajono savivaldybės taryba 2011–2015 m.

Kupiškio rajono savivaldybės taryba – Lietuvos Respublikos Kupiškio rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 14 d. Kupiškio rajono savivaldybės meru 18 balsų išrinktas Jonas Jarutis.
Neil Taylor

Karjera

Futbolininko karjerą pradėjo 1998 m. Manchester City FC futbolo akademijoje. 2005 m. persikėlė į Wrexham AFC. Du metus žaidė jaunimo komandoje, o 2007 m. debiutavo pagrindinėje sudėtyje. Nuo 2010 m. atstovaja Svonsio futbolo klubui.
2010 m. gegužės 23 d., Stadion Gradski vrt stadione, debiutavo Velso rinktinėje, rungtynėse prieš Kroatiją. UEFA Euro 2012 m. čempionato atrankoje sužaidė keturis kartus.
UEFA Euro 2016 m. čempionate, rungtynėse prieš Rusiją, pelnė įvartį. Rungtynės baigėsi 3-0, velsiečių pergale.
Atstovavo Didžiosios Britanijos futbolo rinktinei 2012 m. olimpinėse žaidynėse.
Kalorija

Kalorija (cal) – nesisteminis darbo ir energijos matavimo vienetas, lygus 4,184 J (džaulio). 1 kalorija atitinka energiją, kurios reikia, norint vieno gramo vandens temperatūrą pakelti 1 laipsniu Celsijaus. Terminą 1824 m. sukūrė prancūzas Nikolas Clement.

Poreikis

Žmogaus organizmui reikalingas energijos kiekis priklauso nuo ūgio, svorio, amžiaus, lyties, aktyvumo lygio bei kitų faktorių.
 Bazinei energijos apykaitai reikalinga 1500 kilokalorijų. (20-30 kilokalorijų kilogramui kūno masės)
Jei suvartojama daugiau ar mažiau kalorijų, nei reikia, priaugama arba numetama svorio. 9000 kilokalorijų perteklius bus sukauptas kaip vienas kilogramas riebalų. Riebalų kaupimas yra organizmo energijos taupymo būdas. Priešingai, jei sudeginama 9000 kilokalorijų daugiau, nei gaunama, (daugiau judėdami ar mažiau valgydami), vieną kilogramą sukauptų riebalų organizmas pavers energija, kad kompensuotų susidariusį energijos deficitą.
Vidutinio aktyvumo suaugęs žmogus 55-65 proc. kalorijų turėtų gauti iš angliavandenių, 20-25 proc. – iš baltymų ir tik 10-25 proc. – iš riebalų.
Suomen virallinen lista

Suomen virallinen lista yra muzikos įrašų topas, įkurtas Suomijoje 1992 m. rugpjūtį, nors tada buvo oficialus Suomijos Singlų Topas. Tačiau Mitä hittiä topas turėjo top 50 dainų sąrašą, kurio vietos nustatomos pagal singlų pardavimus ir radijo stočių grojaraščius.
Rimas Tuminas

Biografija

1970–1974 m. studijavo televizijos režisūrą Lietuvos valstybinėje konservatorijoje. 1978 m. baigė režisūrą A. Lunačiarskio teatro meno institute Maskvoje (GITIS).
Nuo 1981 m. dirba pedagoginį darbą Lietuvos muzikos ir teatro akademijos Vaidybos ir režisūros katedroje, taip pat yra dėstęs Vilniaus dailės akademijoje.
Nuo 1979 iki 1990 m. Lietuvos valstybinio akademinio dramos teatro režisierius, nuo 1995 iki 1999 m. šio teatro vadovas, Vilniaus mažojo teatro įkūrėjas (1990 m.) ir jo vadovas. Nuo 2007 m. Valstybinio akademinio J. Vachtangovo teatro (Maskva) meno vadovas.
Rimas Tuminas pastatė virš 40 spektaklių. Jo darbai buvo rodomi įvairiose pasaulio teatrų scenose: JAV, Kanadoje, Suomijoje, Švedijoje, Norvegijoje, Danijoje, Islandijoje, Lenkijoje, Rusijoje, Ukrainoje, Slovakijoje, Estijoje, Latvijoje, Anglijoje, Olandijoje, Prancūzijoje, Šveicarijoje, Vokietijoje, Belgijoje, Austrijoje, Italijoje, Pietų Korėjoje, Kolumbijoje, Meksikoje. Daugelis spektaklių pelnė įvairių prizų tarptautiniuose teatrų festivaliuose.

Asmeninės pažiūros

2015 m. R.Tuminas savo pasisakymais TV eteryje atvirai palaikė Rusijos okupacines pajėgas Ukrainoje.
Pusnė

Istorija

1652 m. kaimas minimas Videniškių krikšto metrikų knygoje. XVII a. vadinamas Pusnele, Pisnele, Pusniškiais ir pan.